CELEX: 52005DP0024
Language: et
Date: 2005-02-22 00:00:00
Title: European Parliament decision on the request for defence of the immunity and privileges of Koldo Gorostiaga (2004/2102(IMM))

Tähtis õiguslik teade

|

52005DP0024

Euroopa Liidu Teataja 304 E , 01/12/2005 Lk 0091 - 0092

		P6_TA(2005)0024Koldo Gorostiaga saadikupuutumatuse kaitsmise nõue *Euroopa Parlamendi otsus Koldo Gorostiaga immuniteedi ja privileegide kaitsmise taotluse kohta (2004/2102(IMM))Euroopa Parlament,- võttes arvesse Koldo Gorostiaga taotlust tema immuniteedi kaitsmiseks seoses prantsuse kohtus 7. juulil 2004. a toimunud menetlusega, millest teavitati 22. juuli 2004. a täiskogu istungil;- võttes arvesse 8. aprilli 1965. a privileegide ja immuniteetide protokolli artikleid 8, 9 ja 10 ja 20. septembri 1976. a Euroopa Parlamendi liikmete valimist puudutava akti artikli 6 lõiget 2;- võttes arvesse Euroopa Ühenduste Kohtu 12. mai 1964. a ja 10. juuli 1986. a otsuseid [1];- võttes arvesse parlamendi kodukorra artikli 6 lõiget 3 ja artiklit 7;- võttes arvesse õigusasjade komisjoni raportit (A6-0006/2005);A. arvestades, et Koldo Gorostiaga valiti Euroopa Parlamenti 13. juunil 1999. a toimunud viiendatel otsestel valimistel, ja arvestades et tema volitusi kontrolliti 15. detsembril 1999 [2], ja tema ametiaeg lõppes 19. juulil 2004;B. arvestades, et Koldo Gorostiaga kaebuse kohaselt arestiti teatav osa temale kuuluvast rahast Pariisi esimese astme kohtu poolt ja arvestades, et vastavalt tema väidetele oli nende summade näol tegemist talle parlamendi poolt makstud lisatasudega;C. arvestades, et Koldo Gorostiaga kinnitab, et väidetavalt talle kuuluva vara arestimine on privileegide ja immuniteetide protokolli rikkumine;D. arvestades, et Koldo Gorostiaga kaebuse kohaselt olevat ta vastavalt 11. juuni 2004. a otsusele Pariisi apellatsioonikohtu teise uurimisega tegeleva koja "kohtueelse uurimise all" ning et selle näol on tegemist privileegide ja immuniteetide protokolli rikkumisega;E. arvestades, et Koldo Gorostiaga esitatud tõenditest lähtuvalt ei ole ta parlamentaarse immuniteediga kaitstud ühegi süüdistuse eest, millest on teavitatud Euroopa Parlamendi presidenti;1. otsustab mitte kaitsta Koldo Gorostiaga immuniteeti ja privileege.[1] Vt kohtuasja 101/63: Wagner versus Fohrmann ja Krier, EKL 1964, lk 195 ning kohtuasja 149/85: Wybot versus Faure ja teised, EKL 1986, lk 2391.[2] Euroopa Parlamendi otsus parlamendiliikmete volituste kontrollimise kohta Euroopa Parlamendi 10- 13. juunil 1999 toimunud viiendate otseste valimiste järel (ELT C 296, 18.10.2000, lk 93).--------------------------------------------------